**Univerzalni tekst za obrasce za prikupljanje podataka**

**Informacije i pristup osobnim podacima u smislu članaka 13., 14. i 15. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka; SL EU L119)**

Općina Starigrad kao voditelj obrade osobne podatke obrađuje isključivo u svrhu ostvarenja prava podnositelja zahtjeva/ispitanika na [navesti tip natječaja/zahtjeva/prava\*], uz napomenu kako je takva obrada nužna zbog zakonitog provođenja predmetnog postupka.

Pravna osnova za obavljanje djelatnosti, a time i obradu osobnih podataka svojih i korisnika, proizlazi iz Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17\*\*).

Predmetna dokumentacija koja sadrži osobne podatke ispitanika, obzirom da je Općina Starigrad tijelo javne vlasti u smislu Zakona o arhivskom gradivu i arhivima (NN 61/18), pohranjuje se u skladu s odredbama toga Zakona.

Podnositelj zahtjeva/ispitanik, budući da je obrada podataka nužna za provođenje zadaće koja se obavlja zbog javnog interesa, odnosno pri izvršavanju službene ovlasti voditelja obrade, može u smislu članka 21. stavka 6. Opće uredbe o zaštiti podataka podnijeti prigovor.

Podnositelj zahtjeva/ispitanik ima pravo od voditelja obrade zatražiti ispravak, brisanje i ograničenje obrade osobnih podataka, a voditelj obrade će postupiti po takvom zahtjevu ako se time ne narušavaju njegove pravne obveze. \*\*\* Budući da je obrada podataka nužna za obavljanje zadaća od javnog interesa, na istu se ne primjenjuje pravo na prenosivost podataka.

Osim u svrhu izvršavanja svojih javnopravnih i službenih ovlasti te zakonom propisanih obveza, osobni podaci koje voditelj obrade prikuplja ne čine se dostupnim trećim privatnim i pravnim subjektima te trećim zemljama.

\* *nije potrebno navoditi pojedinačni natječaj, već navesti generički tip natječaja; npr. stipendiju, dodjelu potpora, zakup poljoprivrednog zemljišta/javne površine, pohađanja usavršavanja i edukacija i sl.*

*\*\* odnosno temeljnog zakona koji uređuje područje rada voditelja obrade; npr. Zakon o predškolskom odgoju i obrazovanju u slučaju da je vrtić voditelj obrade*

*\*\*\* obveza čuvanja dokumentacije prema propisima o arhivskoj građi i uredskom poslovanju, zahvati u izvršene ili pravomoćne akte i službene isprave, jednostrani zahvati u dvostrano obvezne odnose i slično*